Kanakulli noorlind oli teinud vea, kui lootis kanaaiast kõhutäit saada. Saagi püüdmise kogemused olid veel kasinad, aga nälg näpistas. Varem valmis vaadatud kohas olid kanad ilusasti õues askeldamas,  paraku oli aed ka pealt võrguga kaetud. All jalutasid ilusad mitmes vanuses kaagutajad. Kuidagi tuli neile ligi pääseda ja juba paistiski kattevõrgu servas üks lahtine avaus. Vupsti! Milline valik toitu! Väljavalituteks said kaks õrnema lihaga noorukest tibu. Kui maitsev!